pythainlp/thai-wiki-dataset-v3 huggingface dataset:
ฟิลิปที่ 3 ดยุกแห่งบูร์กอญ

ฟิลิปเลอบง (Philippe le Bon) หรือ ฟิลิปที่ 3 ดยุกแห่งบูร์กอญ เป็นขุนนางชาวฝรั่งเศส ผู้เป็นบุตรของฌ็องที่ 2 ดยุกแห่งบูร์กอญ กับมาร์กาเร็ตแห่งบาวาเรีย  ฟิลิปเดอะกูดได้รับบรรดาศักดิ์เป็นดยุกแห่งบูร์กอญตั้งแต่ปี ค.ศ. 1419 จนกระทั่งเสียชีวิต ฟิลิปมาจากราชตระกูลวาลัวส์ซึ่งเป็นราชวงศ์เป็นพระบรมวงศานุวงศ์ของฝรั่งเศสในขณะนั้น ระหว่างการปกครองดัชชีบูร์กอญก็กลายเป็นอาณาจักรที่มั่งคั่งและมีหน้ามีตาและเป็นศูนย์กลางของศิลปะ ฟิลิปเป็นที่รู้จักกันในประวัติศาสตร์ว่าเป็นผู้ปฏิรูปการบริหาร และเป็นผู้จับตัวโจนออฟอาร์ค นอกจากนั้นการเปลี่ยนข้างไปมาของการสวามิภักดิ์ระหว่างระหว่างอังกฤษและฝรั่งเศสในสมัยการปกครองของฟิลิปก็เป็นการทำเพื่อสร้างความมั่นคงให้แก่บูร์กอญ
นอกจากจะเป็นผู้มีความสามารถทางการปกครองแล้วฟิลิปเดอะกูดก็ยังได้ชื่อว่าเป็นผู้อุปถัมภ์ศิลปะโดยเฉพาะในการสะสมศิลปะเช่นหนังสือวิจิตรที่ฟิลิปเดอะกูดมีในสะสมกว่าหกร้อยเล่มซึ่งทำให้ได้ชื่อว่าเป็นผู้อุปถัมภ์คนสำคัญที่สุดในยุคนั้น
== อ้างอิง ==
== ดูเพิ่ม ==
สงครามร้อยปี
บุคคลที่เกิดในปี พ.ศ. 1939
บุคคลในสงครามร้อยปี
บุคคลในคริสต์ศตวรรษที่ 15
นักการเมืองฝรั่งเศส
ทหารชาวฝรั่งเศส
ราชวงศ์วาลัว
ตระกูลบูร์กอญ
ดยุกแห่งบูร์กอญ
ดยุกแห่งบราบันต์
ดยุกแห่งลิมบืร์ค
ดยุกแห่งโลเธียร์
ดยุกแห่งลักเซมเบิร์ก
เคานต์แห่งแฟลนเดอส์
เคานท์แห่งอาร์ทัวส์
เคานต์แห่งแอโน
เคานท์แห่งฮอลแลนด์
เคานท์แห่งบูร์กอญ
บุคคลจากดีฌง
ถนนพุทธมณฑล สาย 4

ถนนพุทธมณฑล สาย 4 (Thanon Phutthamonthon Sai 4) เป็นถนนผิวแอสฟัลต์คอนกรีตขนาด 8 ช่องจราจร มีจุดเริ่มต้นตั้งแต่ถนนเพชรเกษมบริเวณทางแยกสาครเกษม ในเขตตำบลอ้อมน้อย อำเภอกระทุ่มแบน จังหวัดสมุทรสาคร มุ่งไปทางทิศเหนือ ผ่านสถาบันกัลยาณ์ราชนครินทร์, สถานีวิทยุพระพุทธศาสนาแห่งชาติ, พุทธมณฑล, ถนนอุทยาน, วิทยาลัยราชสุดา, ทางแยกต่างระดับศาลายา (จุดตัดกับถนนบรมราชชนนี), มหาวิทยาลัยมหิดล วิทยาเขตศาลายา และแยกหอนาฬิกาศาลายา (จุดตัดกับทางหลวงชนบท นฐ.4006) ไปสิ้นสุดบริเวณกิโลเมตรที่ 10+814 ในเขตตำบลศาลายา อำเภอพุทธมณฑล จังหวัดนครปฐม รวมระยะทาง 10.814 กิโลเมตร
ปัจจุบันถนนพุทธมณฑล สาย 4 ช่วงตั้งแต่หลักกิโลเมตรที่ 0+000 ถึงหลักกิโลเมตรที่ 1+680 มีฐานะเป็น ทางหลวงท้องถิ่น สค.ถ 4-0002 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 1+680 เป็นต้นไป มีฐานะเป็น ทางหลวงแผ่นดินหมายเลข 3310 สายกระทุ่มล้ม–พุทธมณฑล และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง
== พื้นที่ที่ถนนตัดผ่าน ==
ช่วงกิโลเมตรที่ 0+000–1+680 (ทางหลวงท้องถิ่น สค.ถ 4-0002) อยู่ในตำบลอ้อมน้อย อำเภอกระทุ่มแบน จังหวัดสมุทรสาคร
ช่วงกิโลเมตรที่ 1+680–10+814 (ทางหลวงแผ่นดินหมายเลข 3310) อยู่ในเขตตำบลกระทุ่มล้ม อำเภอสามพราน และตำบลศาลายา อำเภอพุทธมณฑล จังหวัดนครปฐม
==รายชื่อทางแยก==
== ดูเพิ่ม ==
ถนนพุทธสาคร
ถนนเศรษฐกิจ 1
ถนนพรานนก-พุทธมณฑล สาย 4
โครงการพุทธมณฑล
3310
4-3310
พุทธมณฑล สาย 4
พุทธมณฑล สาย 4
ฌ็องที่ 1 ดยุกแห่งบูร์กอญ

ฌ็องที่ 1 แห่งบูร์กอญ (Jean I de Bourgogne) สมญานาม ฌ็องผู้ไม่กลัว (Jean sans Peur) เป็นขุนนางชาวฝรั่งเศสผู้มีบทบาทสำคัญในสงครามร้อยปี
ฌ็องเป็นบุตรของฟิลิปที่ 2 ดยุกแห่งบูร์กอญและมาร์กาเร็ตที่ 3 เคานเทสแห่งฟลานเดอร์ส เดิมมีบรรดาศักดิ์เป็นเคานท์แห่งเนอแวรส์ (Count of Nevers) ระหว่างปี ค.ศ. 1384  ถึงปี ค.ศ. 1405 ก่อนหน้าที่จะได้เป็นดยุกแห่งบูร์กอญ ดยุกแห่งบูร์กอญ ระหว่างปี ค.ศ. 1404 ถึงปี ค.ศ. 1419 ส่วนตำแหน่งเคานท์แห่งเนอแวรส์เดิมก็ตกไปเป็นของน้องชายฟิลลิปที่ 2 เคานท์แห่งเนอแวรส์ (Philip II, Count of Nevers) ฌ็องสิ้นชีวิตโดยการถูกลอบสังหารเมื่อวันที่ 10 กันยายน ค.ศ. 1419 ระหว่างเดินทางไปพบปะเจรจาสงบศึกกับมกุฎราชกุมารชาร์ลส์ผู้ต่อมาขึ้นครองราชย์เป็นพระเจ้าชาร์ลส์ที่ 7 แห่งฝรั่งเศส การถูกฆาตกรรมของฌ็องทำให้บุตรชายฟิลิปที่ 3 ดยุกแห่งบูร์กอญ หันไปเป็นพันธมิตรกับฝ่ายอังกฤษ
== อ้างอิง ==
เนื้อหารวบรวมจากสารนุกรมบริตานิคา ฉบับที่ 11
== ดูเพิ่ม  ==
สงครามร้อยปี
บุคคลที่เกิดในปี พ.ศ. 1914
บุคคลในสงครามร้อยปี
บุคคลในคริสต์ศตวรรษที่ 15
นักการเมืองฝรั่งเศส
ทหารชาวฝรั่งเศส
ราชวงศ์วาลัว
ตระกูลบูร์กอญ
ดยุกแห่งบูร์กอญ
บุคคลจากดีฌง
ถนนพุทธมณฑล สาย 5

ถนนพุทธมณฑล สาย 5 (Thanon Phutthamonthon Sai 5) มีจุดเริ่มต้นตั้งแต่แยกอ้อมน้อย (จุดตัดกับถนนเพชรเกษม) ในเขตตำบลอ้อมน้อย อำเภอกระทุ่มแบน จังหวัดสมุทรสาคร ไปทางทิศเหนือ ผ่านถนนบรมราชชนนี, มหาวิทยาลัยเทคโนโลยีราชมงคล วิทยาเขตศาลายา, หอภาพยนตร์แห่งชาติ, วิทยาลัยนาฏศิลป์, และทางหลวงชนบท นฐ.4006 ไปสิ้นสุดบริเวณกิโลเมตรที่ 10+752 ในเขตตำบลศาลายา อำเภอพุทธมณฑล จังหวัดนครปฐม เดิมเป็นถนนขนาด 2 ช่องจราจร ต่อมาได้รับการขยายถนนเป็น 4-6 ช่องจราจร พร้อมกับมีการสร้างสะพานข้ามถนนบรมราชชนนี แล้วเสร็จเมื่อ พ.ศ. 2559
ปัจจุบันถนนพุทธมณฑล สาย 5 ช่วงตั้งแต่กิโลเมตรที่ 0 ถึงกิโลเมตรที่ 0+985 มีฐานะเป็น ทางหลวงท้องถิ่น สค.ถ 4-0003 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 0+985 เป็นต้นไป มีฐานะเป็น ทางหลวงแผ่นดินหมายเลข 3414 สายอ้อมน้อย–ศาลายา และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง
==รายชื่อทางแยก==
โครงการพุทธมณฑล
3414
4-3414
พุทธมณฑล สาย 5
พุทธมณฑล สาย 5
สค.ถ 4-0003
ถนนพุทธมณฑล สาย 6

ถนนพุทธมณฑล สาย 6 (Thanon Phutthamonthon Sai 6) หรือ ทางหลวงแผ่นดินหมายเลข 3316 สายไร่ขิง–ทรงคนอง เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมบริเวณกิโลเมตรที่ 33 ในท้องที่ตำบลยายชา มุ่งไปทางทิศตะวันออก เข้าเขตตำบลท่าตลาดและตำบลไร่ขิง ผ่านวัดไร่ขิง ไปทางทิศตะวันออกเฉียงเหนือ ผ่านวัดท่าพูด เข้าเขตตำบลบางกระทึก ไปทางทิศเหนือ ผ่านวัดดอนหวาย ไปทางทิศตะวันตกเฉียงเหนือและทิศตะวันตก เข้าเขตตำบลบางเตยและตำบลทรงคนอง ตัดกับซอยทรงคนอง 2 (ราษฎร์พัฒนา 1) ไปทางทิศตะวันตกเฉียงใต้ ทิศตะวันตก และทิศตะวันตกเฉียงเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิมจนสุดระยะที่กิโลเมตรที่ 13+161 (บริเวณสะพานข้ามคลองมะยม) โดยมีเส้นทางที่ตรงต่อเนื่องไปคือทางหลวงท้องถิ่นสายบ้านท่ามอญ–บ้านบางพิกุล
โครงการพุทธมณฑล
3316
4-3316
พุทธมณฑล สาย 6
ถนนพุทธมณฑล สาย 7

ถนนพุทธมณฑล สาย 7 (Thanon Phutthamonthon Sai 7) หรือ ทางหลวงแผ่นดินหมายเลข 3415 สายสามพราน–แม่น้ำนครชัยศรี เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมใกล้กับโรงเรียน ภ.ป.ร. ราชวิทยาลัย ในพระบรมราชูปถัมภ์ ในท้องที่ตำบลท่าตลาด ตรงไปทางทิศเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิม ตัดกับทางหลวงแผ่นดินหมายเลข 3235 และถนนปฐมกัลยา จากนั้นไปทางทิศเดิมจนสุดระยะที่กิโลเมตรที่ 5+153 บริเวณแม่น้ำนครชัยศรี
== โครงการในอนาคต ==
ปัจจุบันถนนพุทธมณฑลสาย 7 มีโครงการที่จะมีการขยายช่องจราจร จากเดิมมี 2 ช่องจราจร โดยจะขยายเป็น 4 ช่องจราจร พร้อมกับโครงการก่อสร้างสะพานข้ามแม่น้ำนครชัยศรีของทางคู่ขนาน โดยปัจจุบันอยู่ในระหว่างการก่อสร้าง และทำการขยายช่องจราจร
โดยโครงการขยายทางคู่ขนานลอยฟ้าบนถนนบรมราชชนนี ทำให้ช่วงสะพานเป็นคอขวด และถนนที่อยู่ตรงกลาง จะเป็นเกาะกลางแบบมีร่องน้ำเพื่อเป็นคลองระบายน้ำหากเกิดสถานการณ์อุทกภัย
เนื่องจากถนนพุทธมณฑลสาย 7 เป็นโครงข่ายที่สำคัญ เพราะเป็นเส้นทางลัดจากถนนบรมราชชนนีเข้าสู่ถนนเพชรเกษมไปยังสถานที่สำคัญและแหล่งท่องเที่ยวของจังหวัดนครปฐม และอำเภอสามพรานอีกด้วย
== อ้างอิง ==
โครงการพุทธมณฑล
3415
4-3415
พุทธมณฑล สาย 7
ชาร์ลผู้อาจหาญ

ชาร์ลผู้อาจหาญ (Charles le Téméraire; Charles the Bold) หรือ ชาลส์เดอะแรช  (
ถนนพุทธมณฑล สาย 8

ถนนพุทธมณฑล สาย 8 (Thanon Phutthamonthon Sai 8) เป็นถนนสายหนึ่งในจังหวัดนครปฐม มีจุดเริ่มต้นจากถนนเพชรเกษมบริเวณรอยต่อระหว่างตำบลขุนแก้ว อำเภอนครชัยศรี กับตำบลคลองใหม่ อำเภอสามพราน มุ่งไปทางทิศเหนือในเขตตำบลขุนแก้ว ผ่านถนนบรมราชชนนี เข้าเขตตำบลนครชัยศรี อำเภอนครชัยศรี และไปสิ้นสุดที่จุดตัดกับทางหลวงแผ่นดินหมายเลข 3235 และทางหลวงชนบท นฐ.4006
เดิมถนนพุทธมณฑล สาย 8 อยู่ในความดูแลของกรมทางหลวงชนบทและมีฐานะเป็น ทางหลวงชนบท นฐ.3046 ต่อมาได้โอนให้อยู่ในความดูแลขององค์กรปกครองส่วนท้องถิ่นในท้องที่ที่ถนนตัดผ่าน โดยถนนในเขตเทศบาลตำบลขุนแก้วมีฐานะเป็น ทางหลวงท้องถิ่น นฐ.ถ 21-001 และถนนในเขตองค์การบริหารส่วนตำบลนครชัยศรีมีฐานะเป็น ทางหลวงท้องถิ่น นฐ.ถ 59-003
โครงการพุทธมณฑล
พุทธมณฑล สาย 8
นฐ.ถ
ถนนพุทธมณฑล สาย 1

ถนนพุทธมณฑล สาย 1 (Thanon Phutthamonthon Sai 1) เป็นถนนสายหนึ่งในท้องที่เขตภาษีเจริญและเขตตลิ่งชัน กรุงเทพมหานคร มีจุดเริ่มต้นตั้งแต่ถนนเพชรเกษม ซ้อนทับแนวซอยเพชรเกษม 60/2 เดิม มุ่งตรงไปทางทิศเหนือ ตัดกับถนนบางแวกและถนนพรานนก-พุทธมณฑล สาย 4 ซ้อนทับและตัดผ่านแนวถนนพุทธมณฑล สาย 1 (สายเดิม) ซึ่งมีลักษณะคดเคี้ยว จากนั้นตัดกับถนนบรมราชชนนีและถนนสวนผัก ไปสิ้นสุดที่ทางรถไฟสายใต้
==ประวัติ==
โครงการถนนพุทธมณฑล สาย 1 เกิดขึ้นพร้อมกับโครงการจัดตั้งพุทธมณฑลเพื่อฉลอง 25 พุทธศตวรรษ ทางราชการได้เวนคืนที่ดินโดยจ่ายเงินบางส่วนแก่เจ้าของที่ดิน แต่ทิ้งการดำเนินการไว้เป็นเวลานานจึงกลับมาดำเนินการต่อ ทำให้เกิดข้อพิพาทกับเอกชนเจ้าของที่ดิน เป็นปัญหายืดเยื้อทำให้ไม่อาจสร้างถนนได้เป็นเวลานานมากจนบางคนเรียกว่า "ถนนเจ็ดชั่วโคตร" ต่อมากรุงเทพมหานครได้ยินยอมจ่ายค่าเวนคืนที่ดินในอัตราที่เป็นที่พอใจของเจ้าของที่ดิน จึงดำเนินการก่อสร้างต่อได้ ปัจจุบันก่อสร้างแล้วเสร็จตลอดทั้งโครงการตั้งแต่ พ.ศ. 2553 และใช้สัญจรได้แล้ว
==รายชื่อทางแยก==
==แหล่งข้อมูลอื่น==
โครงการพุทธมณฑล
พุทธมณฑล สาย 1
พุทธมณฑล สาย 1
พุทธมณฑล สาย 1
ถนนพุทธมณฑล สาย 2

ถนนพุทธมณฑล สาย 2 (Thanon Phutthamonthon Sai 2) เป็นถนนสายสำคัญในท้องที่เขตบางแคและเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือ ตัดกับซอยพุทธมณฑล สาย 2 ซอย 7 และซอยพุทธมณฑล สาย 2 ซอย 10, ถนนบางแวก, ถนนทวีวัฒนา-กาญจนาภิเษก, ถนนสุขาภิบาลบางระมาด, ซอยพุทธมณฑล สาย 2 ซอย 21/1 และซอยพุทธมณฑล สาย 2 ซอย 24, ถนนบรมราชชนนี และถนนศาลาธรรมสพน์ ไปสิ้นสุดที่ทางรถไฟสายใต้ บริเวณป้ายหยุดรถไฟพุทธมณฑลสาย 2
==ประวัติ==
เดิมถนนพุทธมณฑล สาย 2 เป็นถนนขนาด 2 ช่องจราจร มีคูน้ำสองข้างถนนตลอดแนว ปัจจุบันคูน้ำถูกถมเพื่อขยายถนนเป็น 6 ช่องจราจรตั้งแต่ปี พ.ศ. 2552
==รายชื่อทางแยก==
โครงการพุทธมณฑล
พุทธมณฑล สาย 2
พุทธมณฑล สาย 2
พุทธมณฑล สาย 2
ถนนพุทธมณฑล สาย 3

ถนนพุทธมณฑล สาย 3 (Thanon Phutthamonthon Sai 3) เป็นถนนสายสำคัญในท้องที่เขตหนองแขม เขตบางแค และเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือโดยช่วงแรกซ้อนทับแนวซอยเพชรเกษม 104 เดิม จากนั้นเป็นถนนตัดใหม่ ข้ามถนนทวีวัฒนา ตัดกับซอยพุทธมณฑล สาย 3 ซอย 13 และซอยพุทธมณฑล สาย 3 ซอย 14, ถนนบางแวก, ถนนทวีวัฒนา-กาญจนาภิเษก, ซอยทวีวัฒนา-กาญจนาภิเษก 24 และถนนเลียบคลองบางพรม, ถนนอุทยาน, ถนนบรมราชชนนี และถนนศาลาธรรมสพน์ ไปสิ้นสุดที่คลองบางคูเวียง
==ประวัติ==
เดิมถนนพุทธมณฑล สาย 3 เป็นถนน 2 ช่องจราจร ปัจจุบันขยายเป็น 6 ช่องจราจรตั้งแต่ปี พ.ศ. 2555
== โครงการในอนาคต ==
โครงการถนนพุทธมณฑล สาย 3 เชื่อมทางหลวงแผ่นดินหมายเลข 340 จังหวัดปทุมธานี ระยะทาง 25.85 กิโลเมตร ขนาด 6 ช่องจราจร ไป-กลับ ครอบคลุมพื้นที่ 3 จังหวัด 6 อำเภอ ได้แก่ เขตทวีวัฒนา กรุงเทพมหานคร, อำเภอบางกรวย, อำเภอบางใหญ่, อำเภอบางบัวทอง, อำเภอไทรน้อย จังหวัดนนทบุรี และอำเภอลาดหลุมแก้ว จังหวัดปทุมธานี ปัจจุบันอยู่ระหว่างศึกษาโครงการ โดยกรมทางหลวงชนบทเป็นผู้รับผิดชอบโครงการนี้
==รายชื่อทางแยก==
==แหล่งข้อมูลอื่น==
== อ้างอิง ==
โครงการพุทธมณฑล
พุทธมณฑล สาย 3
พุทธมณฑล สาย 3
พุทธมณฑล สาย 3
พุทธมณฑล สาย 3
ซอลส์บรี

ซอลส์บรี (Salisbury, , ) หรือ ซอวส์บรี  เป็นนครที่ตั้งอยู่ในมณฑลวิลท์เชอร์ในภาคการปกครองตะวันตกเฉียงใต้ของอังกฤษ ซอลส์บรีเป็นเมืองที่มีเนื้อที่มากที่สุดในดิสตริคท์ซอลส์บรี ในสมัยโบราณเมืองนี้บางครั้งก็เป็นที่รู้จักกันว่า “นิวเซรัม” (New Sarum) เพื่อให้แตกต่างจากที่ตั้งเดิมของเมืองซอลส์บรีที่ “โอลด์เซรัม” (Old Sarum) แต่ชื่อนี้ไม่ค่อยเป็นที่ใช้กันเท่าใดนัก
ซอลส์บรีเป็นจุดที่แม่น้ำห้าสายเล็ก ๆ มาบรรจบกัน ได้แก่ แม่น้ำแนดเดอร์ แม่น้ำเอบเบิล แม่น้าไวลี แม่น้ำบอร์น และแม่น้ำเอวอนของแฮมเชอร์
== อ้างอิง ==
== แหล่งข้อมูลอื่น ==
Official tourism website
Let Me Tell You: Salisbury – a BBC film about life in the city in 1967 at BBC Wiltshire
Historic Salisbury photos at BBC Wiltshire
 
นครในสหราชอาณาจักร
เมืองในเทศมณฑลวิลต์เชอร์
เมืองโบราณในอังกฤษ
ยุทธการที่ทาวตัน

ยุทธการที่ทาวตัน (Battle of Towton) เป็นยุทธการในสงครามดอกกุหลาบ ที่เกิดขึ้นเมื่อวันที่ 29 มีนาคม ค.ศ. 1461 ใกล้หมู่บ้านทาวตันในเทศมณฑลยอร์กเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคัสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 กับฝ่ายราชวงศ์ยอร์กที่นำโดยพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์กเป็นฝ่ายได้รับชัยชนะอย่างเด็ดขาด ในด้านความเสียหาย ฝ่ายราชวงศ์แลงคัสเตอร์มีผู้เสียชีวิต 8,000-20,000 คน ส่วนฝ่ายราชวงศ์ยอร์กมีผู้เสียชีวิต 8,000-20,000 คน ซึ่งทำให้เป็นยุทธการนองเลือดใหญ่ยุทธการสุดท้ายเท่าที่เคยต่อสู้กันมาในสหราชอาณาจักร เชื่อกันว่าทั้งสองฝ่ายเสียทหารรวมกันราว 28,000 นาย มีแต่เพียงยุทธการที่วอตลิงสตรีต (Battle of Watling Street) ใน ค.ศ. 60 หรือ ค.ศ. 61 เท่านั้นที่อ้างว่ามีผู้เสียชีวิตมากกว่าโดยมีผู้เสียชีวิตทั้งสิ้น 80,000 คน ประมาณร้อยละ 1 ของประชากรอังกฤษเสียชีวิตในยุทธการที่ทาวตัน
วันที่ต่อสู้กันเป็นวันที่มีหิมะตกวันที่ 29 มีนาคม ค.ศ. 1461 (วันอาทิตย์ใบปาล์ม) บนเนินระหว่างหมู่บ้านทาวตันและหมู่บ้านแซ็กซตันในยอร์กเชอร์ ราว 19 กิโลเมตรจากทางตะวันตกเฉียงใต้ของยอร์กและประมาณ 3.2 กิโลเมตรจากทางใต้ของแทดคาสเตอร์
เชื่อกันว่ามีผู้ต่อสู้ทั้งหมดด้วยกัน 50,000 คนหรืออาจจะถึง 100,000 คน รวมทั้งขุนนาง 28 คน (เกือบครึ่งหนึ่งของขุนนางทั้งหมดในขณะนั้น) ส่วนใหญ่เป็นฝ่ายแลงคัสเตอร์ ตัวเลขที่ให้มักจะเป็น 42,000 คนในฝ่ายแลงคัสเตอร์ และอีก 36,000 คนเป็นฝ่ายยอร์ก เหตุผลที่มีผู้เสียชีวิตเป็นจำนวนมากก็เพราะทั้งสองฝ่ายต่างก็ไม่ยอมเสียที่มั่น
== อ้างอิง ==
== ดูเพิ่ม  ==
สงครามดอกกุหลาบ
ราชวงศ์แลงคัสเตอร์
ราชวงศ์ยอร์ก
สงครามดอกกุหลาบ
ดัชชีบูร์กอญ

ดัชชีบูร์กอญ (Duché de Bourgogne, Ducatus Burgundiae, Hertogdom Bourgondië) เป็นอาณาเขตการปกครองยุคศักดินาในฝรั่งเศสในสมัยกลาง ตั้งอยู่ทางตอนเหนือของฝรั่งเศสปัจจุบันที่ใกล้เคียงกับบริเวณบูร์กอญในปัจจุบัน ซึ่งถือเป็นอาณาจักรหนึ่งที่สืบทอดต่อโดยตรงจากราชอาณาจักรเบอร์กันดีในยุคโบราณ อันเป็นดินแดนสำคัญในราชอาณาจักรแฟรงก์ ในช่วงปลายศตวรรษที่ 9 ได้มีการแบ่งอาณาจักรเป็นเป็นหลายส่วน โดยส่วนทางฝรั่งเศสได้ถูกลดระดับลงเป็นเพียงดัชชี โดยพระเจ้ารอแบร์ที่ 2 แห่งฝรั่งเศส ในปีค.ศ. 1004 ต่อมาพระเจ้าอ็องรีที่ 1 แห่งฝรั่งเศสผู้เป็นพระราชโอรสได้สืบทอดอาณาจักรนี้จากพระราชบิดา แต่ในปีค.ศ. 1032 ได้พระราชทานดินแดนปกครองนี้ให้แก่พระอนุชาพระองค์เล็ก ผู้เป็นดยุกแห่งบูร์กอญพระองค์แรก อาณาจักรส่วนที่เหลือได้แก่ ราชอาณาจักรอาร์ล และเคาน์ตีบูร์กอญ ได้ตกเป็นของจักรวรรดิโรมันอันศักดิ์สิทธิ์
ดัชชีบูร์กอญเป็นอาณาจักรระหว่างปี ค.ศ. 843 ถึงปี ค.ศ. 1477 โรเบิร์ตที่ 1 ดยุกแห่งบูร์กอญได้เป็นต้นสายราชวงศ์บูร์กอญ สายรอง (cadet branch) ของราชวงศ์กาแป มีอำนาจเหนือดินแดนที่ตั้งอยู่ในแคว้นบูร์กอญในปัจจุบัน ต่อมาในปีค.ศ. 1361 สมัยของดยุกฟีลิปที่ 1ได้สิ้นสุดลงโดยปราศจากทายาทชายผู้สืบบรรดาศักดิ์ จึงทำให้บรรดาศักดิ์และดัชชีนี้ถูกผนวกกลับเข้าสู่พระเจ้าฌ็องที่ 2 แห่งฝรั่งเศส ในสายราชวงศ์วาลัว ในปีค.ศ. 1363 ได้พระราชทานดัชชีนี้ให้กับพระราชโอรสพระองค์รอง ฟิลิปผู้กล้าหาญก็ได้มีการขยายดินแดนของดัชชีนี้อันสืบเนื่องมาจากการเสกสมรสกับมาร์กาเร็ตที่ 3 แห่งฟลานเดอร์ส ซึ่งได้ควบรวมดินแดนในกลุ่มประเทศต่ำ ซึ่งต่อมาได้กลายมาเป็นเนเธอร์แลนด์ของบูร์กอญ และนอกจากนี้ยังได้รวมดินแดนเคาน์ตีบูร์กอญ เคาน์ตีฮอลแลนด์ ดัชชีลักเซมเบิร์ก เข้ามาเป็นส่วนหนึ่งของอาณาจักรในปกครองของราชวงศ์วาลัว-บูร์กอญ ที่มีอาณาเขตกว้างใหญ่ไพศาลตั้งแต่แอลป์ตะวันตกจรดทะเลเหนือพอๆ กับโลทริงเงิน ในสมัยยุคกลาง
ดัชชีนี้สิ้นสุดลงในสมัยของดยุกชาร์ลพระเศียรล้าน ในปี ค.ศ. 1477 หลังจากนั้น หลังจากการเสียชีวิตของชาร์ลส์แล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสและฮับส์บูร์ก (ผู้ที่กลายเป็นทายาทของ
การตลาดแบบหลายระดับชั้น

การตลาดแบบหลายระดับชั้น (Multi-Level Marketing; ย่อ: MLM) เป็นยุทธศาสตร์การตลาดซึ่งผลตอบแทนของหน่วยงานขาย (sales force)ไม่เพียงมาจากยอดขายที่ทำได้เท่านั้น แต่ยังรวมยอดขายของพนักงานขายอื่นที่สรรหามาด้วย หน่วยงานขายที่สรรหามานี้เรียกว่าเป็น "ดาวน์ไลน์" (downline) ของผู้เข้าร่วม และสามารถให้ผลตอบแทนหลายระดับชั้น
== ดูเพิ่ม ==
ธุรกิจขายตรง
ธุรกิจ
การตลาด
ประทวนสมณศักดิ์

ประทวนสมณศักดิ์เป็นสมณศักดิ์ประเภทหนึ่งในระดับชั้นประทวน เรียกผู้ที่ได้รับสมณศักดิ์ประเภทนี้ว่าพระครูประทวน สมณศักดิ์ชั้นนี้ไม่มีราชทินนาม กล่าวคือเป็นพระครูในนามเดิม เช่น พระครูศรี ธมฺมกาโม,พระครูเจียม วรญาโณ เป็นต้น สำหรับสมณศักดิ์ชั้นประทวนในปัจจุบันสมเด็จพระสังฆราชทรงมีพระบัญชาแต่งตั้งพระสังฆาธิการที่ยังไม่ได้รับพระราชทานสมณศักดิ์เป็นพระครูสัญญาบัตร  มีคุณสมบัติเป็นผู้อุปการคุณด้านการศึกษาในด้านต่างๆ เช่น  กรรมการสถานศึกษา พระสังฆาธิการผู้อุปการะโรงเรียน มอบทุนการศึกษา สร้างอาคารเรียน มอบสื่อการเรียนการสอน ทั้งในด้านการศึกษาพระปริยัติธรรม และโรงเรียนประถม โรงเรียมมัธยม  อาชีวศึกษา มหาวิทยาลัย เป็นต้น
ในปัจจุบัน ไม่นิยมตั้งสมณศักดิ์ประเภทนี้แล้ว
== ดูเพิ่ม ==
สมณศักดิ์
== อ้างอิง ==
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
สมณศักดิ์ไทย
โรงเรียนชูธรรมานุสรณ์

โรงเรียนชูธรรมานุสรณ์  เป็นโรงเรียนประเภทสามัญศึกษา สังกัด สำนักงานคณะกรรมการการศึกษาเอกชน (สช.) กระทรวงศึกษาธิการ เปิดสอนตั้งแต่ระดับอนุบาล ถึงชั้นประถมศึกษาปีที่ 6 มี นาย ถวัลย์ รักศีล เป็น ผู้อำนวยการโรงเรียน
== ข้อมูล ==
คติพจน์โรงเรียน
ปัญฺญาโลกสฺมิ ปชฺโชโต  (ปัญญาเป็นแสงสว่างส่องโลก)
การจัดแบ่งส่วนงานภายในโรงเรียน
เนื่องจากโรงเรียนชูธรรมานุสรณ์ เปิดสอนทั้งในระดับอนุบาล และระดับประถมศึกษา จึงมีการแบ่งส่วนงานบริหารภายในเป็น 2 โรงเรียน มีดังนี้คือ
ระดับชั้นอนุบาล ใช้ชื่อว่า โรงเรียนอนุบาลชูธรรมานุสรณ์
ระดับชั้นประถมศึกษา ใช้ชื่อว่า โรงเรียนชูธรรมานุสรณ์
แต่ทั้งนี้ทั้งนั้นการบริหารในภาพรวมซึ่งมองเห็นได้จากภายนอกยังถือว่าเป็นโรงเรียนเดียวกัน (ผู้บริหารชุดเดียวกัน)
สีประจำโรงเรียน
เขียว - ขาว
ร้านค้าประจำโรงเรียน (ร้านขนม)
ร้านตั่วอี๊
โรงเรียนในเขตบางซื่อ
เจ้าหญิงโซเฟียแห่งโรมาเนีย

เจ้าหญิงโซเฟียแห่งโรมาเนีย (Sofia a României, fostă Principesă de Hohenzollern) ประสูติเมื่อวันที่ 29 ตุลาคม พ.ศ. 2500 เป็นพระราชธิดาพระองค์ที่สี่ในสมเด็จพระราชาธิบดีมีไฮที่ 1 แห่งโรมาเนียกับสมเด็จพระราชินีอานาแห่งโรมาเนีย เจ้าหญิงโซเฟียทรงอยู่ในอันดับที่แปดในลำดับการสืบราชบัลลังก์โรมาเนียและอยู่ในลำดับที่ 92 ของลำดับการสืบราชบัลลังก์อังกฤษ
ในวันที่ 29 สิงหาคม พ.ศ. 2541 ทรงอภิเษกสมรสกับอเลน ไมเคิล ลีออนเซ ไบแอร์นิกซ์ เดอ เลาเฟนเบิร์ก ทั้งคู่ทรงหย่ากันใน พ.ศ. 2545 มีพระธิดาหนึ่งพระองค์ คือ
เอลิซาเบตา-มาเรีย เดอ เลาเฟ็นบอร์ก (เกิด 15 สิงหาคม พ.ศ. 2542)
== อ้างอิง ==
http://en.wikipedia.org/wiki/Princess_Sophie_of_Romania
http://casa-regala.blogspot.com/2008/06/regi-si-regine-au-aplaudat-minute-in.html 
Royal House of Romania 
The official website of The Romanian Royal Family
ซ
ซ
มีไฮที่ 1 แห่งโรมาเนีย
เจ้าหญิงมาเรียแห่งโรมาเนีย

เจ้าหญิงมาเรียแห่งโรมาเนีย (Principesa Maria a României, fostă Principesă de Hohenzollern) ประสูติเมื่อวันที่ 13 กรกฎาคม พ.ศ. 2507 ที่เมืองโคเปนเฮเกน ประเทศเดนมาร์ก เป็นพระราชธิดาองค์สุดท้องในสมเด็จพระราชาธิบดีมีไฮที่ 1 แห่งโรมาเนียกับสมเด็จพระราชินีอานาแห่งโรมาเนีย
ในวันที่ 16 กันยายน พ.ศ. 2538 ในนครนิวยอร์ก สหรัฐ เจ้าหญิงมาเรียทรงอภิเษกสมรสกับคาซิมีร์ มิสคอว์สกี ชาวโปแลนด์ซึ่งเป็นนิกายโรมันคาทอลิก ทำให้เจ้าหญิงมาเรียทรงสูญเสียลำดับการสืบราชบัลลังก์อังกฤษ ทั้งคู่ทรงหย่าร้างใน พ.ศ. 2546 ไม่มีพระโอรส-ธิดา
== พระอิสริยยศ ==
เจ้าหญิงมาเรียแห่งโรมาเนีย เจ้าหญิงแห่งโฮเฮนโซลเลิร์น-ซิกมาริงเงิน (Her Royal Highness Princess Maria of Romania, Princess of Sigmaringen, 13 กรกฎาคม พ.ศ. 2507 – 10 พฤษภาคม พ.ศ. 2554)
เจ้าหญิงมาเรียแห่งโรมาเนีย (Her Royal Highness Princess Maria of Romania, 10 พฤษภาคม พ.ศ. 2554 – ปัจจุบัน)
== อ้างอิง ==
http://en.wikipedia.org/wiki/Princess_Maria_of_Romania
http://casa-regala.blogspot.com/2008/06/regi-si-regine-au-aplaudat-minute-in.html 
Royal House of Romania
The official website of The Romanian Royal Family
ม
ม
ราชวงศ์โฮเอินท์ซ็อลเลิร์น-ซีคมาริงเงิน
มีไฮที่ 1 แห่งโรมาเนีย
เจ้าชายราดูแห่งโรมาเนีย

เจ้าชายราดูแห่งโรมาเนีย (Radu, Principe al României) ประสูติเมื่อวันที่ 7 มิถุนายน พ.ศ. 2503 ที่เมืองยาช ประเทศโรมาเนีย พระนามเดิมชื่อ ราดู ดูดา พ.ศ. 2539 ได้อภิเษกสมรสกับเจ้าหญิงมาร์กาเรตาแห่งโรมาเนีย วันที่ 1 มกราคม พ.ศ. 2542 ได้รับพระราชทานพระอิสริยยศเป็น เจ้าชายแห่งโฮเอินท์ซ็อลเลิร์น-เฟริงเงิน จากเจ้าชายฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น ซึ่งเป็นพระประมุขแห่งราชวงศ์โฮเอินท์ซ็อลเลิร์นสายโฮเอินท์ซ็อลเลิร์น-ซีคมาริงเงิน
ในบทกฎหมายราชวงศ์โรมาเนียที่ลงพระนามโดยสมเด็จพระราชาธิบดีมีไฮที่ 1 แห่งโรมาเนีย ในวันที่ 30 ธันวาคม พ.ศ. 2550 ทำให้เจ้าชายราดู ดูดา ทรงได้รับพระราชทานพระราชอิสริยยศ เจ้าชายแห่งโรมาเนีย และทรงได้รับพระราชทานคำนำหน้านาม "ฮิสรอยัลไฮเนส" จากสมเด็จพระราชาธิบดีไมเคิลที่ 1 ในวันที่ 5 มกราคม พ.ศ. 2548 และทรงได้เป็นเชื้อพระวงศ์โรมาเนีย แต่ตามกฎหมายสาธารณรัฐโรมาเนีย พระองค์ยังคงเป็นสามัญชนมีนามว่า "ราดู อัล โรมานีเอ ดูดา"
== พระเกียรติยศ ==
=== พระอิสริยยศ ===
นายราดู ดูดา (Mr. Radu Duda, 7 มิถุนายน พ.ศ. 2503 – 1 มกราคม พ.ศ. 2542)
เจ้าชายราดูแห่งโฮเอินท์ซ็อลเลิร์น-เฟริงเงิน (His Serene Highness Prince Radu of Hohenzollern-Veringen, 1 มกราคม พ.ศ. 2542 – 5 มกราคม พ.ศ. 2548)
เจ้าชายราดูแห่งโฮเอินท์ซ็อลเลิร์น-เฟริงเงิน (His Royal Highness Prince Radu of Hohenzollern-Veringen, 5 มกราคม พ.ศ. 2548 – 30 ธันวาคม พ.ศ. 2550)
เจ้าชายราดูแห่งโรมาเนีย (His Royal Highness Prince Radu of Romania, 30 ธันวาคม พ.ศ. 2550 – 5 ธันวาคม พ.ศ. 2560)
เจ้าชายพระราชสวามีแห่งโรมาเนีย (His Royal Highness The Prince Consort of Romania, 5 ธันวาคม พ.ศ. 2560 – ปัจจุบัน)
ไฟล์:Royal Monogram of Prince Radu of Romania.svg|อักษรย่อพระนามาภิไธย
ไฟล์:Royal standard of Romania (Prince, 1922 model).svg|ธงพระราชอิสริยยศ
==== เครื่องราชอิสริยาภรณ์แห่งราชวงศ์โรมาเนีย ====
Knight Grand Cross of the Order of Carol I
Knight Grand Cross of the Order of the Crown
Sovereign Knight of the Royal Decoration of the Custodian of the Romanian Crown, Special Class
==== เหรียญเกียรติยศ ====
Medal of the National Order For Merit
Colonel badge of the Romanian Armed Forces
==== เครื่องราชอิสริยาภรณ์ต่างชาติ ====
80px ประเทศเช็กเกีย : Medal of the Cross of Merit of the Ministry of Defence
80px ประเทศสวีเดน : Recipient of the 70th Birthday Badge Medal of King Carl XVI Gustaf
==== รางวัลเกียรติยศ ====
Honorary Citizen of the Cluj County
== อ้างอิง ==
== แหล่งข้อมูลอื่น ==
Personal webpage
An article  about Radu Duda signed by a former US Ambassador, Voice of America director, and member of the U.S. delegation to the annual US-USSR Information Talks in Moscow and Washington, D.C., well-informed about ex-communist countries, Richard Carlson.
An article  about Radu Duda's title and political activity.
เจ้าชายโรมาเนีย
ราชวงศ์โฮเอินท์ซ็อลเลิร์น-ซีคมาริงเงิน
บุคคลจากยัช
รายชื่อธงประจำแคว้นในฝรั่งเศส

หน้านี้แสดงภาพ ธงประจำแคว้น (régions) ในความปกครองของฝรั่งเศสทั้ง 22 แคว้น และ จังหวัดโพ้นทะเล (Départements d'outre-mers: DOM) 4 เขต
== ธงประจำแคว้น ==
ไฟล์:Flag of Alsace.svg|แคว้นอาลซัส
ไฟล์:Aquitaine flag.svg|แคว้นอากีแตน
ไฟล์:Auvergne flag.svg|แคว้นโอแวร์ญ
ไฟล์:Normandy-flag.gif|แคว้นบัส-นอร์ม็องดี
ไฟล์:Bourgogne flag.svg|แคว้นบูร์กอญ
ไฟล์:Flag_of_Brittany_(Gwenn_ha_du).svg|แคว้นเบรอตาญ
ไฟล์:Centre flag.svg|แคว้นซ็องทร์-วาลเดอลัวร์
ไฟล์:Flag_of_Champagne-Ardenne.svg|แคว้นช็องปาญาร์แดน
ไฟล์:Flag of Corsica.svg|แคว้นกอร์ส
ไฟล์:Franche-Comté.svg|แคว้นฟร็องช์-กงเต
ไฟล์:Haute-Normandie flag.svg|แคว้นโอต-นอร์ม็องดี
ไฟล์:Flag_of_Île-de-France.svg|แคว้นอีล-เดอ-ฟร็องส์
ไฟล์:Languedoc Roussillon flag.svg|แคว้นล็องก์ด็อก-รูซียง
ไฟล์:Limousin flag.svg|แคว้นลีมูแซ็ง
ไฟล์:Lorraine.svg|แคว้นลอแรน
ไฟล์:Flag of Midi-Pyrénées.svg|แคว้นมีดี-ปีเรเน
ไฟล์:Nord-Pas-de-Calais flag.svg|แคว้นนอร์-ปาดกาแล
ไฟล์:Pays-de-la-Loire flag.svg|แคว้นเปอีเดอลาลัวร์
ไฟล์:Picardie flag.svg|แคว้นปีการ์ดี
ไฟล์:Poitou-Charentes flag.svg|แคว้นปัวตู-ชาร็องต์
ไฟล์:Provence-Alpes-Côte-d'Azur flag.svg|แคว้นพรอว็องซาลป์โกตดาซูร์
ไฟล์:Rhône-Alpes flag.svg‎|แคว้นโรนาลป์
== ธงประจำจังหวัดโพ้นทะเล ==
ไฟล์:Flag of Guadeloupe (local).svg|กัวเดอลุป
ไฟล์:Drapeau aux serpents de la Martinique.svg|มาร์ตีนิก
== ดูเพิ่ม ==
หน่วยการบริหารของประเทศฝรั่งเศส
หน่วยการบริหารของประเทศฝรั่งเศส
แคว้นของประเทศฝรั่งเศส
ธงในประเทศฝรั่งเศส
ฝรั่งเศส
ถนนมาลัยแมน

ถนนมาลัยแมน หรือ ทางหลวงแผ่นดินหมายเลข 321 สายนครปฐม–สุพรรณบุรี เป็นถนนขนาด 4 ช่องจราจร ไป–กลับ มีจุดเริ่มต้นจากทางหลวงแผ่นดินหมายเลข 3524 บริเวณสามแยกมาลัยแมน อำเภอเมืองนครปฐม จังหวัดนครปฐม ผ่านอำเภอกำแพงแสน มหาวิทยาลัยเกษตรศาสตร์ วิทยาเขตกำแพงแสน เข้าสู่เขตจังหวัดสุพรรณบุรี ผ่านอำเภอสองพี่น้อง อำเภออู่ทอง สิ้นสุดที่ทางหลวงแผ่นดินหมายเลข 340 ในเขตอำเภอเมืองสุพรรณบุรี จังหวัดสุพรรณบุรี ระยะทางรวม 106.273 กิโลเมตร
ถนนมาลัยแมนเดิมมีชื่อเรียกว่า "ทางหลวงแผ่นดินสายนครปฐม-สุพรรณบุรี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายปุย มาลัยแมน อดีตหัวหน้ากองคลัง กรมทาง
หลังจากที่ก่อสร้างถนนเสร็จแล้ว ทางหลวงแผ่นดินหมายเลข 321 เป็นถนนที่มีความสำคัญที่สุดในสมัยหนึ่ง เนื่องจากเป็นเส้นทางคมนาคมระหว่างจังหวัดสุพรรณบุรีไปยังกรุงเทพมหานคร ผ่านจังหวัดนครปฐม แทนการคมนาคมทางเรือผ่านแม่น้ำนครชัยศรีและทางรถไฟสายชุมทางหนองปลาดุก-สุพรรณบุรี ต่อมาเมื่อทางหลวงแผ่นดินหมายเลข 340 (ตลิ่งชัน–บางบัวทอง–สุพรรณบุรี) ก่อสร้างแล้วเสร็จ ความสำคัญของทางหลวงเส้นนี้จึงเปลี่ยนมาเป็นเส้นทางคมนาคมจากภาคใต้มุ่งหน้าสู่ภาคเหนือโดยไม่ผ่านกรุงเทพมหานครแทน ซึ่งพบว่ามีรถประจำทางปรับอากาศ บขส. สายเชียงใหม่–หัวหิน และสายนครราชสีมา–หัวหินวิ่งผ่านเส้นทางนี้
== รายชื่อทางแยก ==
== สถานที่สำคัญ ==
จังหวัดนครปฐม
วัดพระปฐมเจดีย์ราชวรมหาวิหาร อำเภอเมืองนครปฐม จังหวัดนครปฐม
มหาวิทยาลัยศิลปากร วิทยาเขตพระราชวังสนามจันทร์
มหาวิทยาลัยราชภัฏนครปฐม
มหาวิทยาลัยเกษตรศาสตร์ วิทยาเขตกำแพงแสน
โรงเรียนการบินกำแพงแสน
จังหวัดสุพรรณบุรี
สวนสาธารณะเมืองอู่ทอง อำเภออู่ทอง จังหวัดสุพรรณบุรี
วัดป่าเลไลยก์วรวิหาร อำเภอเมืองสุพรรณบุรี จังหวัดสุพรรณบุรี
โรงเรียนกรรณสูตศึกษาลัย อำเภอเมืองสุพรรณบุรี จังหวัดสุพรรณบุรี
สนามกีฬากลางจังหวัดสุพรรณบุรี
เมืองโบราณอู่ทอง อำเภออู่ทอง จังหวัดสุพรรณบุรี
อุทยานมังกรสวรรค์ (ศาลเจ้าพ่อหลักเมืองสุพรรณบุรี) อำเภอเมืองสุพรรณบุรี จังหวัดสุพรรณบุรี
== อ้างอิง ==
321
3-321
มาลัยแมน
มาลัยแมน